rejauldu/bengali-wikipedia huggingface dataset:
অলংকার ১৯৭৮ সালে মুক্তিপ্রাপ্ত বাংলাদেশী বাংলা ভাষার নাট্য-রোমান্টিকধর্মী চলচ্চিত্র। ছায়াছবিটি পরিচালনা করেছেন নারায়ণ ঘোষ মিতা। চলচ্চিত্রটির কাহিনী লিখেছেন জাকাউর রহমান এবং চিত্রনাট্য ও সংলাপ লিখেছেন পরিচালক মিতা নিজেই। এতে প্রধান চরিত্রে অভিনয় করেছেন রাজ্জাক, শাবানা, নূতন, আনোয়ার হোসেন প্রমুখ। এই চলচ্চিত্রের গানে কণ্ঠ দিয়ে সাবিনা ইয়াসমিন ৪র্থ জাতীয় চলচ্চিত্র পুরস্কারে শ্রেষ্ঠ নারী কণ্ঠশিল্পীর পুরস্কার অর্জন করেন।   কাহিনী সংক্ষেপ  মামুন একজন কবি। তার একটি কবিতার বই বাজারে বেরিয়েছে। মামুন ও নিলু একে অপরকে পছন্দ করে এবং সে কথা তাদের পরিবারের সবাই জানে। কিন্তু বাদ সাধে নিলুর চাচাত ভাই হাফিজ। সে নিলুর মায়ের কাছে নিলুকে বিয়ের প্রস্তাব দেয়। নিলুর মা হাফিজের সঙ্গে নিলুর বিয়ে দিতে চাইলেও নিলুর মত না থাকায় বিয়ে হয় না। পরবর্তীতে মামুন আর নিলুর বিয়ে হয় এবং দুজনে নতুন জীবন শুরু করে। রিতার বিয়ে পরবর্তী অনুষ্ঠানে গিয়ে ঘটনা অন্যদিকে গড়ায়। সেখানে নিলুর গান শুনে মুগ্ধ চলচ্চিত্র প্রযোজক খান সাহেব তাকে তার পরবর্তী ছায়াছবিতে গান গাওয়ার অণুরোধ করে। নিলু তখন রাজি না হলেও পরে দুর্ঘটনায় মামুনের পা ভেঙ্গে গেলে হাসপাতালের টাকার জন্য সে গান গায় এবং অচিরেই জনপ্রিয় হয়ে ওঠে। হাসপাতাল থেকে সুস্থ হয়ে ফিরে এসে তা জানতে পেরে রাগান্বিত হয় মামুন এবং এক পর্যায়ে নিলুকে আঘাত করে ও নিলুকে বাড়ি ছেড়ে চলে যেতে বলে। নিলু চলে যাওয়ার পর খবর আসে মামুন তার কবিতার জন্য অ্যাকাডেমি পুরস্কার পেয়েছে। কিন্তু নিলু কি আবার মামুনের কাছে ফিরে আসবে...   শ্রেষ্ঠাংশে   রাজ্জাক - কবি মামুনুর রহমান  শাবানা - নিলু/শিরিন শবনম, মামুনের স্ত্রী ও গায়িকা  নূতন - রিতা, নিলুর বোন  আনোয়ার হোসেন - হারুন, নিলুর ভাই  আলতাফ হোসেন - সুলতান, প্রকাশক  খলিল উল্লাহ খান - খান, চলচ্চিত্র প্রযোজক  আরিফুল হক - চৌধুরী, রিতার স্বামী  সুমিতা দেবী - নিলুর মা  আয়েশা আখতার - মামুনের মা  রীনা আক্রাম - প্রতিবেশী ১  সুষমা আলম - প্রতিবেশী ২  প্রবীর মিত্র - হাফিজ, নিলুর চাচাত ভাই  মোনালিসা  সাইফুদ্দিন - হাওলাদার  আব্দুল মতিন - হেড ক্লার্ক  নাজমুল হুদা বাচ্চু - মামুনের সহকর্মী   সঙ্গীত  অলংকার ছায়াছবিটির সঙ্গীত পরিচালনা করেছেন সত্য সাহা। গীত রচনা করেছেন মোহাম্মদ মনিরুজ্জামান, গাজী মাজহারুল আনোয়ার, ও মোহাম্মদ রফিকুজ্জামান। গানে কণ্ঠ দিয়েছেন সাবিনা ইয়াসমিন ও খন্দকার ফারুক আহমেদ। এই ছায়াছবিতে ব্যবহৃত মোহাম্মদ রফিকুজ্জামান-এর গীতে ও সাবিনা ইয়াসমিন-এর কণ্ঠে "দুঃখ আমার বাসর রাতের পালঙ্ক" গানটি রেডিওর জন্য সুর করা হয়েছিল এবং জনপ্রিয়তা লাভ করেছিল। পরবর্তীতে গানটি অলংকার ছায়াছবিতে ব্যবহার করা হয়।  গানের তালিকা    পুরস্কার  ৪র্থ জাতীয় চলচ্চিত্র পুরস্কার  বিজয়ী: শ্রেষ্ঠ নারী কণ্ঠশিল্পী - সাবিনা ইয়াসমিন (গানঃ দুঃখ আমার বাসর রাতের পালঙ্ক)   তথ্যসূত্র    বহিঃসংযোগ       রকমারি.কমে অলংকার  বিষয়শ্রেণী:১৯৭৮-এর চলচ্চিত্র বিষয়শ্রেণী:১৯৭০-এর দশকের নাট্য চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:বাংলাদেশী চলচ্চিত্র বিষয়শ্রেণী:বাংলাদেশী নাট্য চলচ্চিত্র বিষয়শ্রেণী:বাংলাদেশী সাদাকালো চলচ্চিত্র বিষয়শ্রেণী:নারায়ণ ঘোষ মিতা পরিচালিত চলচ্চিত্র বিষয়শ্রেণী:১৯৭০-এর দশকের বাংলা ভাষার চলচ্চিত্র বিষয়শ্রেণী:বাংলা ভাষার বাংলাদেশী চলচ্চিত্র বিষয়শ্রেণী:সত্য সাহা সুরারোপিত চলচ্চিত্র
নিম্নলিখিত উইকিপিডিয়া:রচনাশৈলী নির্দেশনার মাধ্যমে বাংলা উইকিপিডিয়ায় ভারতীয় প্রজাতন্ত্র সম্পর্কিত নিবন্ধ সম্পাদনা করা হয়। এই নির্দেশনা কিন্তু শেষ কথা নয়, তবে সবাই যদি ন্যূনতম নিয়মাবলী মেনে চলে তবে উইকিপিডিয়া পড়া ও ব্যবহার করা আরও সহজ হবে, এমনকি লেখা ও সম্পাদনা করাও সহজ হয়ে যাবে। এই নির্দেশনাটি সমস্ত প্রস্তাব, আলোচনা ও সম্পাদনার জন্য উন্মুক্ত।  ব্যাপ্তি  মূল ভাষা এই রীতি বাংলাসহ ভারতে প্রচলিত যেকোনো ভাষার ক্ষেত্রে প্রযোজ্য। বাংলা বাদে দেশে প্রচলিত অন্যান্য ভাষা হলো: অসমীয়া, উর্দু, ওড়িয়া, কন্নড়, কাশ্মীরি, কোঙ্কণী, গুজরাটি, তামিল, তেলুগু, নেপালি, পাঞ্জাবি, পালি, প্রাকৃত, মারাঠি, মালয়ালম, সংস্কৃত, সিন্ধি, হিন্দি, ইত্যাদি।  বিষয়বস্তু নিম্নলিখিত ক্ষেত্রে এই নির্দেশনা নিবন্ধে প্রয়োগ করা উচিত:  ভারতের সীমানার মধ্যে শহর, জেলা, রাজ্য, কেন্দ্রশাসিত অঞ্চল, সংরক্ষিত অঞ্চল, এবং অন্যান্য স্থান।  ভারতে সদর দপ্তর অবস্থিত এমন কোম্পানি, সংগঠন, ও কারখানা।  আধুনিক ভারতে (১৯৪৭-এর ভারত বিভাজনের আগে ব্রিটিশ ভারতে) জন্মগ্রহণ করেছেন এমন ব্যক্তি।  ভারতের বিভিন্ন ঐতিহাসিক নিবন্ধ ও স্থাননাম, যার মধ্যে বিশেষত ১৮০০ খ্রিস্টাব্দের আগের ইতিহাস নিহিত।  সাধারণ ভারতীয় রীতি  সমস্ত একক কেবল মেট্রিক বা আন্তর্জাতিক একক পদ্ধতিতে হবে। অন্য কোনো একক ব্যবহৃত হলে  টেমপ্লেটের মাধ্যমে তার মেট্রিক অনুরূপ যোগ করতে হবে। যেমন:  এবং ।  যতটা সম্ভব বাংলা সংখ্যা পদ্ধতি ব্যবহার করুন (০, ১, ২, ৩, ইত্যাদি), হিন্দু-আরবি সংখ্যা পদ্ধতি ব্যবহার করবেন না (0, 1, 2, 3, ইত্যাদি), যদিও হিন্দু-আরবি সংখ্যা পদ্ধতি ভারতে বহুলভাবে প্রচলিত।  মুদ্রা-সম্পর্কিত বিষয়ে ভারতীয় টাকার পাশে বন্ধনীতে এর মার্কিন ডলার অনুরূপ লিখতে হবে।  আঞ্চলিকতার জন্য ভারত-সম্পর্কিত নিবন্ধে পানি বোঝানোর জন্য "জল" ব্যবহার করা উচিত।  অবাংলা স্ট্রিং অবাংলা স্ট্রিং চিহ্নিত করার জন্য  টেমপ্লেট ব্যবহার করুন। কোনো শব্দকে তার নিজস্ব ভাষায় ফুটিয়ে তোলার জন্য ঐ ভাষার আইএসও ৬৯৩-২ বা আইএসও ৬৯৩-৩ কোড যোগ করুন। উদাহরণ:  {{lang|ta|தமிழ்}}, {{lang|hi|हिन्दी}} → ,   বাংলা প্রতিবর্ণীকরণের জন্য ভাষা কোডসহ  টেমপ্লেট ব্যবহার করুন। উদাহরণ: {{transl|ta|তামিড়্}}, {{transl|hi|হিন্দী}} → ,   অন্যান্য ভারতীয় ভাষায় উইকিপিডিয়ার সঙ্গে সংযোগ অন্যান্য ভারতীয় ভাষায় উইকিপিডিয়ার সঙ্গে সংযোগের জন্য নিবন্ধের উইকিউপাত্ত আইটেম ব্যবহার করুন। আবরণভেদে উইকিউপাত্ত আইটেম বাঁদিকে বা ডানদিকের পার্শ্বদণ্ডে থাকবে।  আরও দেখুন  উইকিপিডিয়া:নামকরণের রীতি (ইন্ডিক)
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: অপসারণ করা হল। বাংলাদেশের আর্থ-সামাজিক-জ্ঞানতাত্ত্বিক-অবকাঠামোগত অবস্থা বিবেচনায় এধরণের শিক্ষাপ্রতিষ্ঠানের নিবন্ধ দ্রুত বিচারধারায় তাৎক্ষণিকভাবে অপসারণ যোগ্য হওয়া উচিত। Ashiq Shawon (আলাপ) ১১:৫৩, ১২ মে ২০২৪ (ইউটিসি) সাতশিমুলিয়া উচ্চ বিদ্যালয়   – (অপসারণের প্রস্তাবনা দেখুনলগ দেখুন) () উল্লেখযোগ্য মাধ্যমিক বিদ্যালয় নয়। উল্লেখযোগ্য প্রচার নেই। একমাত্র তথ্যসূত্রটি উল্লেখযোগ্যতা প্রমাণ করছে না। অর্ঘ্য বড়ুয়া (আলাপ) ০৪:৩৩, ২ মে ২০২৪ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
থাম্ব|বল্লভপুর বন্যপ্রাণী অভয়ারণ্যে চিত্রা হরিণ বল্লভপুর বন্যপ্রাণী অভয়ারণ্য বা ডিয়ার পার্ক ভারতের পশ্চিমবঙ্গ রাজ্যের বীরভূম জেলায় অবস্থিত একটি বন্যপ্রাণী অভয়ারণ্য। শান্তিনিকেতনের নিকটে অবস্থিত অভয়ারণ্যটি ১৯৬৭ সালে প্রতিষ্ঠিত হয়েছিল।  ভূগোল বল্লভপুর বন্যপ্রাণী অভয়ারণ্যের গড় উচ্চতা ।Falling Rain Genomics, Inc – Santiniketan. fallingrain.com. গ্রীষ্মকালে এর উষ্ণতা  উষ্ণতাকে ছাপিয়ে যায় এবং শীতকালে এর উষ্ণতা  উষ্ণতায় পৌঁছায়।Mondal, Dipanwita, Ek Najare Birbhum Jela, Paschim Banga, Birbhum Special issue (in Bengali), February 2006, pp. 7–10, Government of West Bengal অভয়ারণ্যের বার্ষিক গড় বৃষ্টিপাত , বিশেষত মৌসুমি মাসে (জুনে থেকে অক্টোবর)।  প্রাণিজগৎ বল্লভপুর বন্যপ্রাণী অভয়ারণ্যে তিনটি ঝিল বর্তমান, যেখানে প্রচুর পরিমাণে স্থানীয় ও পরিযায়ী পাখি উপস্থিত। সেপ্টেম্বর ১৯৬৭-এ প্রতিষ্ঠিত এই বন্যপ্রাণী অভয়ারণ্য রাজ্যে অত্যন্ত সফলভাবে হরিণ সংরক্ষণ করা হয়েছে। এখানে বহু চিত্রা হরিণ, কৃষ্ণসার এবং শিয়াল ও খেঁকশিয়ালসহ অন্যান্য স্থানীয় প্রাণী বর্তমান। সমগ্র বন্যপ্রাণী অভয়ারণ্যটি সংরক্ষিত এলাকা এবং সেখানে ওয়াচটাওয়ার ও জঙ্গলপথ বর্তমান যাতে করে পর্যটকেরা হেঁটে বেড়াবেন এবং হরিণ ও অন্যান্য বন্যপ্রাণীর দর্শ‌ন করতে পারবেন।  তথ্যসূত্র  বিষয়শ্রেণী:শান্তিনিকেতন বিষয়শ্রেণী:পশ্চিমবঙ্গের বন্যপ্রাণী অভয়ারণ্য বিষয়শ্রেণী:বীরভূম জেলার দর্শনীয় স্থান বিষয়শ্রেণী:১৯৬৭-এ পশ্চিমবঙ্গে প্রতিষ্ঠিত বিষয়শ্রেণী:১৯৭৭-এ পশ্চিমবঙ্গে প্রতিষ্ঠিত
আলফা ২০১৯ সালে মুক্তিপ্রাপ্ত একটি বাংলাদেশি চলচ্চিত্র যে চলচ্চিত্রে অভিনয় করেছেন আলমগীর কবির, দিলরুবা দোয়েল, হীরা চৌধুরী, এটিএম শামসুজ্জামানসহ আরো অনেকে। চলচ্চিত্রটি জাতীয় চলচ্চিত্র পুরস্কারজয়ী পরিচালক নাসিরউদ্দিন ইউসুফ পরিচালিত তৃতীয় চলচ্চিত্র। চলচ্চিত্রটি ২০১৯ সালের ২৬ এপ্রিল মুক্তি পায়। চলচ্চিত্রটি ২০২০ সালে অস্কারের ৯২তম আসরে সেরা বিদেশী ভাষার চলচ্চিত্র বিভাগে বাংলাদেশের প্রতিনিধিত্ব করে।   কাহিনি সংক্ষেপ  ঢাকার এক রিকশা পেইন্টারকে ঘিরে চলচ্চিত্রটির গল্প আবর্তিত হয়েছে, যার চোখে ফুটে ওঠে সমাজের নানা অসঙ্গতি। যান্ত্রিক শহরে বাস্তবতার সঙ্গে তার মানিয়ে ওঠা ও অন্তর্দ্বন্দ্ব নিয়ে তার বেঁচে থাকার গল্প বর্ণিত হয়েছে চলচ্চিত্রটিতে।   কুশীলব   আলমগীর কবির - আলফা  দিলরুবা দোয়েল - গোলেনূর  হীরা চৌধুরী - হেকমত  এটিএম শামসুজ্জামান - গন্ধ জ্যাঠা  ইশরাত নিশাত - সুলেমানের মা  মোস্তাফিজ নূর ইমরান - কালি  ভাস্কর রাসা - মফিজ  সাজ্জাদুর সাজ - পুলিশ কর্মকর্তা  এহসানুর রহমান - ডোম সরদার  হ্যারিস - শিব গৌরী  তোরা - সুলেমানের স্ত্রী  লতা - রূপা  কলি - মালা  বেবি - শিরিন  নাঈমী - বকুল  শিশুশিল্পী ভূমিকায় অভিনয় করেছেন রাজু, হাবিব, ইমা ও শান্তা, এবং দোকানদারদের ভূমিকায় অভিনয় করেছেন সেতু, মিঠু বর্মণ ও জাহাঙ্গীর।   মুক্তি  ২০১৯ সালের ২০ এপ্রিল ঢাকার আগারগাঁওয়ে বাংলাদেশ ফিল্ম আর্কাইভে চলচ্চিত্রটির প্রিমিয়ার অনুষ্ঠিত হবার পর ২৬ এপ্রিল চলচ্চিত্রটি প্রেক্ষাগৃহে মুক্তি পায়।   পুরস্কার   পুরস্কার প্রদানের তারিখ বিভাগ মনোনীত ফলাফল ভারত-বাংলাদেশ চলচ্চিত্র পুরস্কার ২১ অক্টোবর ২০১৯ শ্রেষ্ঠ পরিচালক নাসির উদ্দীন ইউসুফ    তথ্যসূত্র   বিষয়শ্রেণী:২০১৯-এর চলচ্চিত্র বিষয়শ্রেণী:বাংলাদেশী চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:ইমপ্রেস টেলিফিল্মের চলচ্চিত্র বিষয়শ্রেণী:বাংলাদেশী নাট্য চলচ্চিত্র বিষয়শ্রেণী:২০১০-এর দশকের নাট্য চলচ্চিত্র বিষয়শ্রেণী:২০১০-এর দশকের বাংলা ভাষার চলচ্চিত্র বিষয়শ্রেণী:বাংলাদেশী অপরাধমূলক নাট্য চলচ্চিত্র বিষয়শ্রেণী:বাংলা ভাষার বাংলাদেশী চলচ্চিত্র বিষয়শ্রেণী:২০১৯-এর কাল্পনিক চলচ্চিত্র
thumb|413x413px|প্রাথমিক কণাসমূহের আদর্শ তালিকার সর্বশেষ কলামে বোসন কণাসমূহের ব্যাপ্তি প্রকাশ করছে।  বোসন হলো পূর্ণসংখ্যক স্পিনবিশিষ্ট একটি মৌলিক কণিকা। এই কণিকা বোস-আইনস্টাইন পরিসংখ্যান মেনে চলে। প্রখ্যাত ভারতীয় বাঙালি তাত্ত্বিক পদার্থবিজ্ঞানী এবং কলকাতা বিশ্ববিদ্যালয় ও ঢাকা বিশ্ববিদ্যালয়ের উন্নয়নশীল পদার্থবিজ্ঞানের অধ্যাপক সত্যেন বোসের (বোস-আইনস্টাইন পরিসংখ্যানের বোস) নামানুসারে পল ডিরাক এই কণিকার নাম  প্রদান করেনhttp://www.thinkermahmud.com/2014/03/bosons.html। বোসনদের বেশিরভাগই হল যৌগিক কণা।  এক শক্তিস্তরে অনেকগুলি বোসন একসঙ্গে থাকতে পারে, যা পাউলির বর্জন নীতি মেনে চলা ফার্মিয়নদের পক্ষে সম্ভব নয়।  বোসনের উদাহরণ হ'ল ফোটন, গ্লুয়ন এবং W এবং Z বোসন (স্ট্যান্ডার্ড মডেলের চারটি বল বহনকারী গেজ বোসন), সম্প্রতি আবিষ্কৃত হিগস বোসন এবং কোয়ান্টাম মাধ্যাকর্ষণটির অনুমানের মহাকর্ষ। কিছু সংমিশ্রিত কণা হ'ল বোসন, যেমন মেসন এবং এমনকি ভর সংখ্যার স্থির নিউক্লিয়াস যেমন ডিউটেরিয়াম (একটি প্রোটন এবং একটি নিউট্রন, পারমাণবিক ভর সংখ্যা = ২), হিলিয়াম -৪, এবং সীসা ২০৮; পাশাপাশি কিছু কাসি-পার্টিকেলস (উদাঃ কপার জোড়া, প্লাজমোন এবং ফোনস)।   ইতিহাস  প্রকারভেদ বোসন কণাদের মধ্যে যৌগিক (Composite) ও মৌলিক দুই প্রকারের কণাই আছে। মৌলিক কণাদের (Composite Particles) মধ্যে আছে তিনটি যথা হিগস বোসন, গেজ বোসন। এছাড়াও আছে গ্র্যাভিটন এখনও স্বীকৃত নয়। যৌগিক বোসন কণারা হল মেসন, ডিউটেরিয়াম, হিলিয়াম-৪, লেড-২০৪ ইত্যাদি।   ধর্ম  বোস – আইনস্টাইনের পরিসংখ্যানগুলি বোঝায় যে, যখন কেউ দুটি বোসন (একই প্রজাতির) বদল করে, তখন সিস্টেমটির তরঙ্গসীমা অপরিবর্তিত থাকে।  সমস্ত পরিচিত প্রাথমিক এবং যৌগিক কণাগুলি তাদের স্পিনের উপর নির্ভর করে বোসন বা ফার্মিয়ন হয়: অর্ধ-পূর্ণসংখ্যা স্পিন সহ কণাগুলি ফার্মিয়ন;  পূর্ণসংখ্যা স্পিন সহ কণাগুলি বোসন।  ননরিলেটিস্টিক কোয়ান্টাম মেকানিক্সের কাঠামোর মধ্যে এটি একটি নিখুঁত অভিজ্ঞতামূলক পর্যবেক্ষণ।  আপেক্ষিক কোয়ান্টাম ফিল্ড তত্ত্বে, স্পিন-পরিসংখ্যানের উপপাদ্যটি দেখায় যে অর্ধ-পূর্ণসংখ্যার স্পিন কণাগুলি বোসন হতে পারে না এবং পূর্ণসংখ্যা স্পিন কণাগুলি ফার্মিন হতে পারে না।   তথ্যসূত্র   বিষয়শ্রেণী:মৌলিক কণিকা বিষয়শ্রেণী:কোয়ান্টাম ক্ষেত্র তত্ত্ব বিষয়শ্রেণী:পারমাণবিক পদার্থবিজ্ঞান বিষয়শ্রেণী:ঘনীভূত পদার্থের পদার্থবিজ্ঞান বিষয়শ্রেণী:বোসন
মাইকেল মধুসূদন স্মৃতি ভাস্কর্য যশোর শহর থেকে প্রায় ৪৫ কিলোমিটার দূরে সাগরদাঁড়িতে কবির জন্মভিটায় স্থাপিত। এটি বাংলা ভাষায় সনেট বা চতুর্দশপদী কবিতা এবং অমিত্রাক্ষর ছন্দের প্রবর্তক ঊনবিংশ শতাব্দীর বাঙ্গালী কবি মাইকেল মধুসূদন দত্তের একটি আবক্ষ মূর্তি যা মধুকবির স্মৃতি ভাস্কর্য হিসেবেও পরিচিত। মাইকেল মধুসূদন দত্তের বাড়ি   বিবরণ  মধুকবির বাড়ির প্রবেশ পথেই এই ভাস্কর্য অবস্থিত। এর চতুর্পাশে লোহার বেড়া দেওয়া। চিত্রশিল্পী এস এম সুলতানের ছাত্র বিখ্যাত চিত্রশিল্পী বিমানেশ চন্দ্র বিশ্বাস এই আবক্ষ মূর্তিটি তৈরি করেন। যা ১৯৮৪ সালে স্থাপিত হয়। ভাস্কর্যের নিচে কবির জন্ম এবং মৃত্যু সাল ইংরেজিতে উল্লেখ আছে। এর একটু উপরের দিকে আছে ভাস্কর্য শিল্পীর নাম। ভাস্কর্যে কবির যুবক বয়স কে তুলে ধরা হয়েছে। কালো রঙের প্রিয় ওভারকোট পরা কবির পাশ্চাত্যজীবন কে ফুটিয়ে তুলেছেন শিল্পী। কবি মাইকেল মধুসূদন দত্ত বাড়ি, যশোর বিশেষ দিবস সমূহে সরকারি ঊর্ধ্বতন কর্মকর্তা, সুধীজন এবং কবির ভক্তরা অনেকে এই ভাস্কর্য বেদীতে শ্রদ্ধা নিবেদন করেন। কংক্রিটের তৈরি ভাস্কর্যটিতে বিভিন্ন সময়ে রঙ এর পরিবর্তন করা হয়েছে। তবে এর নিচের শ্বেত পাথরের এবং উপরের কালো ফলকটিতে কোন পরিবর্তন আনা হয় নি। কবির বসত ভিটা কে জাদুঘরে রূপান্তরিত করার পর থেকে জাদুঘর কমিটি এর তদারকি করে থাকে।   চিত্রশালা    আরও দেখুন  বাংলাদেশের প্রত্নতাত্ত্বিক স্থানের তালিকা  তথ্যসূত্র   বহিঃসংযোগ  বিষয়শ্রেণী:যশোর জেলার ভবন ও স্থাপনা বিষয়শ্রেণী:যশোর জেলার দর্শনীয় স্থান বিষয়শ্রেণী:যশোর জেলার প্রত্নতাত্ত্বিক স্থাপনা বিষয়শ্রেণী:মাইকেল মধুসূদন দত্তের স্মারক বিষয়শ্রেণী:যশোরের বহিরঙ্গন ভাস্কর্য বিষয়শ্রেণী:কংক্রিটের ভাস্কর্য
২০০৭ এএফসি প্রেসিডেন্টস কাপ হল এশিয়ান ফুটবল কনফেডারেশন কর্তৃক পরিচালিত এএফসি প্রেসিডেন্টস কাপ প্রতিযোগিতার তৃতীয় আসর যেখানে উন্নয়নশীল দেশগুলির চ্যাম্পিয়ন ক্লাব আন্তর্জাতিক ক্লাব ফুটবলে অংশগ্রহণ করত। দরদই ডিনামো আগের আসরের চ্যাম্পিয়ন।  ফাইনালে, কিরগিজস্তানের দরদই ডিনামো নেপালের মহেন্দ্র পুলিশ ক্লাবকে ২–১ ফলাফলে হারিয়ে দ্বিতীয়বারের জন্য চ্যাম্পিয়ন ক্লাব হিসেবে অবতীর্ণ হয়। ভেন্যুসমূহ  লাহোর পাঞ্জাব স্টেডিয়াম রেলওয়ে স্টেডিয়াম ধারণক্ষমতা: ১০,০০০ ধারণক্ষমতা: ৫,০০০200px গ্রুপ পর্ব গ্রুপ এ  গ্রুপ বি  অন্তিম পর্ব  ফাইনাল  তথ্যসূত্র  বহিঃসংযোগ  AFC President's Cup 2007  বিষয়শ্রেণী:এএফসি চ্যালেঞ্জ লিগ বিষয়শ্রেণী:এশিয়ায় ফুটবল বিষয়শ্রেণী:প্রতিযোগিতামূলক খেলা বিষয়শ্রেণী:এএফসি প্রতিযোগিতা বিষয়শ্রেণী:২০০৭-এ এশীয় ফুটবল বিষয়শ্রেণী:পূর্ব নির্ধারিত ফুটবল প্রতিযোগিতা
এস. জগৎরাক্ষকণ (জন্ম: ৬ ফেব্রুয়ারি ১৯৪৮, তামিলনাড়ুর ভিল্লুপুরম জেলার কালিঙ্গামালাইতে) একজন ভারতীয় তামিল ব্যবসায়ী ও রাজনীতিবিদ। তিনি ভালুদাভুরে ম্যাট্রিকুলেশন করেছিলেন। তিনি তামিলনাড়ুর আরাককোনাম আসন থেকে ভারতের লোকসভার সদস্য এবং ১৯৯৯ সাল থেকে তিনবার এই আসন থেকে নির্বাচিত হয়েছেন। তিনি নভেম্বর ২০১২ থেকে মার্চ ২০১৩ অবধি বাণিজ্য ও শিল্প প্রতিমন্ত্রী ছিলেন। তিনি হলেন শ্রী বালাজি মেডিকেল কলেজ ও হাসপাতালের চেয়ারম্যানও। তিনি ডঃ রেলা হাসপাতাল ও ইনস্টিটিউটের মালিক। তিনি ৩০টি বই লিখেছেন, যার মধ্যে একটি মাদার তেরেসা দ্বারা প্রকাশিত হয়েছিল।  তার রাজনৈতিক জীবনে, জগৎরাক্ষকণ ১৯৮০ সালের নির্বাচনে তামিলনাড়ু রাজ্য বিধানসভায় এবং ১৯৮৪ সালের নির্বাচনে অল ইন্ডিয়া আন্না দ্রাবিড় মুন্নেত্র কাজগম (এআইএডিএমকে) দল থেকে একবার লোকসভায় নির্বাচিত হয়েছিলেন। তিনি ১৯৮৫ থেকে ৮৯ সাল পর্যন্ত এআইএডিএমকে সংসদীয় দলেরও নেতৃত্ব দিয়েছিলেন। তিনি ১৯৯৯ ও ২০০৯ সালের নির্বাচনে দ্রাবিড় মুন্নেত্র কাজগম (ডিএমকে) দল থেকে আরাককোনাম লোকসভা কেন্দ্র থেকে জয়ী হন। তিনি ২০০৪ সালে ভিরা ভানিয়ার পেরাভাই নামে একটি ভানিয়ার (ভান্নিয়ার কুলা সাথরিয়ান) জাতি ভিত্তিক দল শুরু করেন, যা আগস্ট ২০০৪ সালে জননায়াগা মুনেত্র কাজগাম হয়ে ওঠে এবং ২০০৯ সালে ডিএমকে-তে একীভূত হয়।  জগৎরক্ষকন বিভিন্ন ইস্যুতে বিতর্কের কেন্দ্রবিন্দুতে রয়েছেন, যেমন ২০১২ সালের মার্চ মাসে প্রকাশিত কয়লা কেলেঙ্কারি, যেখানে তিনি ২০০৭ সালে তার কোম্পানির জন্য অবৈধ কয়লা বরাদ্দের জন্য তার রাজনৈতিক প্রভাব ব্যবহার করেছিলেন বলে অভিযোগ রয়েছে। ২০০৯ সালে তার সম্পদের পরিমাণ ₹৫ কোটি থেকে ২০১১ সালে ₹৭০ কোটি টাকা হয়েছে বলে ধারণা করা হয়, যা কেন্দ্রীয় মন্ত্রিসভার সকল মন্ত্রীর মধ্যে সম্পদের সর্বোচ্চ শতাংশ বৃদ্ধি। ২০০৯ সালের জুনে পরিচালিত একটি স্টিং অপারেশনে জানা যায় যে তার একটি মেডিকেল কলেজ এমবিবিএসের জন্য ₹২০ লাখ টাকা সংগ্রহ করেছিল। বলা হচ্ছে যে ডিএমকে-র নির্বাচনে প্রতিদ্বন্দ্বিতা করার জন্যে তিনিই মূল তহবিল সংগ্রহকারী। তিনি ২০১৯ সালের ভারতীয় সাধারণ নির্বাচন এবং ২০২৪ সালের ভারতীয় সাধারণ নির্বাচনে দ্রাবিড় মুন্নেত্র কাজগম (ডিএমকে)-এর অংশ হিসেবে আরাক্কোনাম লোকসভা কেন্দ্র থেকে লোকসভায় নির্বাচিত হয়েছিলেন।  তথ্যসূত্র  বিষয়শ্রেণী:১৯৪৮-এ জন্ম বিষয়শ্রেণী:জীবিত ব্যক্তি বিষয়শ্রেণী:ত্রয়োদশ লোকসভার সদস্য বিষয়শ্রেণী:অষ্টম লোকসভার সদস্য বিষয়শ্রেণী:পঞ্চদশ লোকসভার সদস্য বিষয়শ্রেণী:তামিলনাড়ুর লোকসভা সদস্য বিষয়শ্রেণী:সপ্তদশ লোকসভার সদস্য বিষয়শ্রেণী:সর্বভারতীয় আন্না দ্রাবিড় মুনেত্র কড়গমের রাজনীতিবিদ বিষয়শ্রেণী:অষ্টাদশ লোকসভার সদস্য বিষয়শ্রেণী:ভারতীয় রাজনীতিবিদ
করাচি পোশাক প্রদর্শনী সপ্তাহ পাকিস্তানের করাচিতে অনুষ্ঠিত একটি পোশাক প্রদর্শনী সপ্তাহ। এটি দেশের বৃহত্তম পোশাক প্রদর্শনীর আয়োজন। প্রতিবছর আন্তর্জাতিক এবং স্থানীয় বসন্ত এবং গ্রীষ্ম মৌসুমের সাথে মিল রেখে এটি আয়োজন করা হয়।   করাচি পোশাক প্রদর্শনী সপ্তাহ ২০১৩  করাচি পোশাক প্রদর্শনী সপ্তাহের চতুর্থ সংস্করণটি ২৭–২৯ জানুয়ারী, ২০১৩ তারিখে অনুষ্ঠিত হয়েছিল। এটি একটি পোশাক বাণিজ্যিক আয়োজন। প্রতিষ্ঠানের পোশাক নকশাবিদ এবং খুচরা ব্র্যান্ডগুলি ছাড়াও করাচি পোশাক প্রদর্শনী সপ্তাহ ২০১৩ তে উদীয়মান প্রতিভার উপর বড় গুরুত্ব দেওয়া হয়। তাদেরকে পেশাদার প্রদর্শন মঞ্চতে তাদের সংগ্রহটি প্রদর্শন করার সুযোগ প্রদান করে। এই অনন্য সুযোগটি কেবল উচ্চাকাঙ্ক্ষী নকশাবিদদেরকে তাদের সংগ্রহকে দর্শনীয় পোশাক প্রদর্শনীতে অভিষেক করতেই কেবল সাহায্য করে না, বরং তাদের সাথে সম্পর্কিত স্থানীয় নকশাবিদ এবং স্থানীয় ক্রেতাদের এবং গণমাধ্যমগুলির সাথে যোগাযোগের সুযোগ করে দেয়।   করাচি পোশাক প্রদর্শনী সপ্তাহ ২০১১  তৃতীয় করাচি পোশাক প্রদর্শনী সপ্তাহ (কেএফডাব্লু) ৬–০৯ অক্টোবর, ২০১১ তারিখে অনুষ্ঠিত হয়েছে। চার দিনের এই পোশাক শৈলী আয়োজনটি পৃষ্ঠপোষকতায় ছিলেন এক্সিলেন্ট ইভেন্টস অ্যান্ড এন্টারটেইনমেন্ট (প্রাইভেট) লিমিটেড (ট্রিপল-ই), ফ্যাশন কাউন্সিল (পিএফসি), বিশ্ব ফ্যাশন অর্গানাইজেশন (ডাব্লুএফও) এর আন্তর্জাতিক এবং জাতীয় অধ্যায়ের উভয় পক্ষের সহযোগিতা নিয়ে আয়োজিত হয়।   আরও দেখুন    লাহোর পোশাক প্রদর্শনী সপ্তাহ  দুবাই পোশাক প্রদর্শনী সপ্তাহ   তথ্যসূত্র   বিষয়শ্রেণী:পাকিস্তানের ফ্যাশন উৎসব বিষয়শ্রেণী:ফ্যাশন সপ্তাহ
আসাদবেক রাখিমঝনভ (; জন্ম: ১৭ ফেব্রুয়ারি ২০০৪) হলেন একজন উজবেক পেশাদার ফুটবল খেলোয়াড়। তিনি বর্তমানে উজবেক ক্লাব অলিম্পিক তাশখন্দ এবং উজবেকিস্তান জাতীয় অনূর্ধ্ব-২৩ দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে রক্ষণাত্মক মধ্যমাঠের খেলোয়াড় হিসেবে খেলেন।  ২০২৩ সালে, রাখিমঝনভ উজবেকিস্তান অনূর্ধ্ব-২৩ দলের হয়ে উজবেকিস্তানের বয়সভিত্তিক পর্যায়ে অভিষেক করেছেন।   প্রারম্ভিক জীবন  আসাদবেক রাখিমঝনভ ২০০৪ সালের ১৭ই ফেব্রুয়ারি তারিখে উজবেকিস্তানে জন্মগ্রহণ করেছেন এবং সেখানেই তার শৈশব অতিবাহিত করেছেন।   আন্তর্জাতিক ফুটবল  রাখিমঝনভ উজবেকিস্তান অনূর্ধ্ব-২৩ দলের হয়ে খেলার মাধ্যমে উজবেকিস্তানের প্রতিনিধিত্ব করেছেন। ২০২৩ সালের ৯ই জানুয়ারি তারিখে তিনি সংযুক্ত আরব আমিরাত অনূর্ধ্ব-২৩ দলের বিরুদ্ধে ম্যাচে উজবেকিস্তান অনূর্ধ্ব-২৩ দলের হয়ে আন্তর্জাতিক পর্যায়ে অভিষেক করেছেন।https://www.transfermarkt.com/spiel/index/spielbericht/3994206 রাখিমঝনভ ফ্রান্সে অনুষ্ঠিত ২০২৪ গ্রীষ্মকালীন অলিম্পিকের জন্য প্রকাশিত উজবেকিস্তান অলিম্পিক দলে স্থান পেয়েছেন।   তথ্যসূত্র    বহিঃসংযোগ     বিষয়শ্রেণী:২০০৪-এ জন্ম বিষয়শ্রেণী:জীবিত ব্যক্তি বিষয়শ্রেণী:উজবেকিস্তানি ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:ফুটবল ক্লাব অলিম্পিক তাশখন্দের খেলোয়াড় বিষয়শ্রেণী:উজবেকিস্তানের আন্তর্জাতিক যুব ফুটবলার বিষয়শ্রেণী:উজবেকিস্তানের অনূর্ধ্ব-২৩ আন্তর্জাতিক ফুটবলার বিষয়শ্রেণী:২০২৪ গ্রীষ্মকালীন অলিম্পিকের ফুটবলার
শাকর-উন-নিসা বেগম (; মৃত্যু ১ জানুয়ারি ১৬৫৩) হলেন একজন মুঘল রাজকুমারী, যিনি ছিলেন আকবরের কন্যা।  জীবনী শাকর-উন-নিসা বেগম আগ্রার ফতেপুর সিকরিতে জন্মেছিলেন। তার মা বিবি দৌলত শাদ ছিলেন আকবরের দ্বাদশ পত্নী। তার আরাম বানু বেগম নামে এক আপন ছোটবোন ছিল।  শাকর-উন-নিসা আকবরের তত্ত্বাবধায়নে বেড়ে ওঠেন। তার ভাই জাহাঙ্গীরের সাথে তার হৃদ্যতাপূর্ণ সম্পর্ক ছিল।  ১৫৯৪ সালে আকবর তাকে আফগানিস্তানের ইব্রাহিম মির্জা ও মুহতারিমা খানমের পুত্র শাহরুখ মির্জার সাথে বিয়ে দেন। ইব্রাহিম মির্জার নানির বাবা আখলাক খান চেঙ্গিসের খানের বংশধর।The Tarikh-i-Rashidi: a history of the Moghuls of central Asia by Mirza Muhammad Haidar Dughlat; Editor: N. Elias, Translated by Sir Edward Denison Ross, Publisher:S. Low, Marston and co., 1895 তাদের বিয়ে ১৫৯৪ সালের ২ সেপ্টেম্বর সম্পন্ন হয়।  শাহরুখ মির্জা শাকর-উন-নিসার চাচাতোবোন কাবুলি বেগমকেও বিয়ে করেছিলেন।  শাহরুখ মির্জা ১৬০৭ সালে মারা গেলে শাকর-উন-নিসা বিধবা হন। শাহরুখ মির্জা চার ছেলে ও তিন মেয়ে রেখে মারা যান।  মৃত্যু শাকর-উন-নিসা বেগম ১৬৫৩ সালের ১ জানুয়ারি মৃত্যুবরণ করেন। তাকে আগ্রায় অবস্থিত তার বাবা আকবরের সমাধিসৌধে সমাহিত করা হয়।  তথ্যসূত্র  বিষয়শ্রেণী:১৬৫৩-এ মৃত্যু বিষয়শ্রেণী:মুঘল রাজকুমারী বিষয়শ্রেণী:১৭শ শতাব্দীর ভারতীয় মুসলিম বিষয়শ্রেণী:ভারতীয় রাজকীয় নারী বিষয়শ্রেণী:১৬শ শতাব্দীর ভারতীয় নারী বিষয়শ্রেণী:১৬শ শতাব্দীর ভারতীয় ব্যক্তি বিষয়শ্রেণী:১৭শ শতাব্দীর ভারতীয় নারী
বাইবেলীয় দৈববাণী বাইবেলের এমন অনুচ্ছেদগুলো অন্তর্ভুক্ত করে যেগুলি ঈশ্বরের নিকট থেকে মানুষের নিকটে ধর্মপ্রবক্তাদের মাধ্যমে মানুষের সহিত ঈশ্বরের যোগাযোগের প্রতিফলন বলে দাবি করে। খ্রিস্টানগণ বাইবেলীয় ধর্মপ্রবক্তাদের ঈশ্বর থেকে দৈববাণী প্রাপ্ত হিসেবে বিবেচনা করে।  দৈববাণীমূলক উত্তরণগুলি—প্রত্যাদেশ, বিশদ ব্যাখ্যা, উপদেশ বা ভবিষ্যদ্বাণী "b. An instance of divinely inspired speech or writing; a revelation from God or a god; a prophetic text. Also as a mass noun: such writings considered collectively."—বাইবেলের আখ্যান জুড়ে ব্যাপকভাবে আবণ্টিত। বাইবেলে কিছু ভবিষ্যত-দর্শন দৈববাণী শর্তসাপেক্ষ, শর্তগুলো হয় অস্পষ্ট অনুমান বা স্পষ্ট কথিত।  সাধারণভাবে, বাইবেলীয় দৈববাণীতে বিশ্বাসীরা শাস্ত্রের ব্যাখ্যা ও হের্মেনেত্য জড়িত থাকে যা তারা বিশ্বাস করে যে বিশ্ব রাজনীতি, প্রাকৃতিক দুর্যোগ, ইস্রায়েল জাতির ভবিষ্যত, মশীহের আগমন এবং মশীহ রাজ্যের বর্ণনার পাশাপাশি মানবজাতির চূড়ান্ত নিয়তি রয়েছে।   তথ্যসূত্র    আরও পড়ুন  Amerding, Carl E., and W. Ward Gasque, Handbook of Biblical Prophecy, Grand Rapids, Baker, 1977. Boyer, Paul, When Time Shall Be No More: Prophecy Belief in Modern American Culture, Cambridge, Massachusetts, Harvard University Press, 1992. Cross, F. L., and E. A. Livingstone, eds., The Oxford Dictionary of the Christian Church, "Prophecy", pp. 1132–1133, 2nd ed. Oxford, Oxford University Press, 1974. Kauffeld, Eugene P., Divine Footprints Fulfilled, Milwaukee, Wis., Northwestern Publishing House, 1987, viii, 216 p.,  Russell, D. S., Prophecy and the Apocalyptic Dream, Peabury, Massachusetts, Hendrickson, 1994. Stoner, Peter,  Science Speaks, Chapter 2: Prophetic Accuracy, Chicago, Moody Press, 1963. (online version available) Taylor, Hawley O., "Mathematics and Prophecy", Modern Science and Christian Faith, Wheaton: Van Kampen, 1948, pp. 175–183. Wycliffe Bible Encyclopedia, (Prophecy, p. 1410, Book of Ezekiel, p. 580), Chicago, Moody Bible Press, 1986.   Jeffrey, Grant R., Armageddon:Appointment With Destiny, Bantam (1988)  বহিঃসংযোগ  Custance, Arthur, "Prophetic Fulfillments That Are Irrefutable: Or, A Tale of Two Cities"   Bratcher, Dennis, "Doomsday Prophets: The Difference between Prophetic and Apocalyptic Eschatology" From CRI/Voice, Institute, 2006.  Pratt, Richard L. Jr. "Historical Contingencies and Biblical Predictions" – An essay on the importance of conditionality in Bible prophecy  বিষয়শ্রেণী:বাইবেলীয় ব্যাখ্যা বিষয়শ্রেণী:ভবিষ্যদ্বাণী বিষয়শ্রেণী:খ্রিস্টান পরিভাষা
আজনাদায়নের যুদ্ধে পরাজয়ের কারণে সিরিয়া মুসলিম বাহিনীর কাছে অসুরক্ষিত হয়ে যায়। খালিদ বাইজেন্টাইনের শক্ত অঞ্চল দামেস্ক দখল করার সিদ্ধান্ত নেন। দামেস্কে বাইজেন্টাইন সম্রাট হেরাক্লিয়াসের জামাতা থমাস দায়িত্বে ছিলেন। খালিদের দামেস্কের দিকে যাত্রা করার গোয়েন্দা তথ্য পেয়ে তিনি দামেস্কের প্রতিরক্ষা ব্যবস্থা প্রস্তুত করেন। তিনি আরও শক্তিশালীকরণের জন্য সে সময় এমেসায় সম্রাট হেরাক্লিয়াসকে চিঠি লিখেছিলেন। অধিকন্তু, থমাস অবরোধের প্রস্তুতির জন্য আরও সময় পাওয়ার জন্য সেনাবাহিনীকে প্রেরণ করেন খালিদের যাত্রা বিলম্বের জন্য বা সম্ভব হলে দামেস্কে আসার আগেই থামিয়ে দেয়ার জন্য। ৬৩৪ সালের আগস্টের মাঝামাঝি সময়ে দামাস্কাস থেকে ১৫০ কিলোমিটার দূরে তাইবেরিয়াস হ্রদের কাছে এ ধরনের একটি সেনাবাহিনী ইয়াকুসার যুদ্ধে (ওয়াকুসা নামেও পরিচিত) পরাজিত হয়। দামেস্কে মুসলমানদের অগ্রযাত্রা থামিয়ে দেওয়ার উদ্দেশ্যে পাঠানো আরেকটি সেনাবাহিনী ১৯ আগস্ট ৬৩৪ সালের মার্জ আল-সাফফারের যুদ্ধে পরাজিত হয়েছিল।Abu Bakr and Military Expansion - Islamic BooksBattles of Byzantine by John Haldon  তাবারিসহ কিছু প্রারম্ভিক লেখক ইয়াকুসার () এ একই অঞ্চলে যুদ্ধ করা ইয়ারমুকের যুদ্ধের সাথে এই যুদ্ধটি মিলিয়ে ফেলেছিলেন বলে মনে হয় এবং ইয়ারমুকের বছরটিকে ১৩ হিজরি দেওয়া হয়েছে যা ভুল।   তথ্যসূত্র   বিষয়শ্রেণী:মুসলিমদের সিরিয়া বিজয় বিষয়শ্রেণী:আরব-বাইজেন্টাইন যুদ্ধের লড়াই বিষয়শ্রেণী:রাশিদুন খিলাফত জড়িত লড়াই বিষয়শ্রেণী:খালিদ বিন ওয়ালিদের যুদ্ধ